# Александър Обретенов

### от Уикипедия, свободната енциклопедия

Тази статия се нуждае от подобрение.

Необходимо е: неутрализация на места. Ако желаете да помогнете на Уикипедия, просто щракнете на редактиране и нанесете нужните корекции.

Александър Обретенов български изкуствовед
Роден: | 22 август 1903 Провадия, България
Починал: | 18 септември 1990 София, България

Александър Обретенов е български изкуствовед и общественик. Професор по теория и история на архитектурата в софийската Политехника (1952-1958). Главен редактор на сп. „Архитектура“ (1954-1956) и на сп. „Изкуство“ (1956 и 1968-1980). Основател и първи главен редактор на в. „Народна култура“ - 1957 г. (днес в. „Култура“). Директор е на Института по изкуствознание при Българската академия на науките от 1959 г. до смъртта си през 1990 г. Член-кореспондент на БАН от 1961 г.

Завършва архитектура във Виена през 1930 г. Автор на мемориалните плочи "Паметник на знайния воин" в двора на Шести пехотен полк в София, днес територия на НДК. Като председател на Камарата на народната култура през 1945-1947 г. съдейства за спасяване на художествено-творческата интелигенция в България от масово и сляпо репресиране от страна на новоустановената власт, за приобщаването ѝ към променената политическа и обществена реалност и за коренни промени в нейния бит и социален статут. Като дългогодишен член на ръководствата на съюзите на архитектите и художниците и директор на Института по изкуствознание, Александър Обретенов спомага за изявата и утвърждаването на млади поколения творци и на много имена, станали емблематични за българската култура и наука.[източник?]

Обретенов е автор на многобройни студии, изследвания и оперативни критически статии, сред които:

- 1950 — „Борба за социалното изкуство“
- 1950 — „Пролетарски патриотизъм и интернационализъм“
- 1960 — „Изкуство и съвременност“
- 1968 — „"Културната революция в България“
- 1973 — „За социалното изкуство и социалната култура“
- 1978 — „Социалната функция на архитектурата“

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%9E%D0%B1%D1%80%D0%B5%D1%82%D0%B5%D0%BD%D0%BE%D0%B2_bb87.html“.

Категории: Статии за редактиране | Статии без посочени източници | Български изкуствоведи | Български архитекти | Член-кореспонденти на БАН

##### Views

- Статия
- Беседа
- Текуща версия

##### Търсене